老去花残春日暮,宦游偶至檀溪路;停骖遥望独徘徊,眼前零落飘红絮。暗想咸阳火德衰,龙争虎斗交相持;襄阳会上王孙饮,坐中玄德身将危。逃生独出西门道,背后追兵复将到。一川烟水涨檀溪,急叱征骑往前跳。马蹄蹄碎青玻璃,天风响处金鞭挥。耳畔但闻千骑走,波中忽见双龙飞。西川独霸真英主,坐下龙驹两相遇。檀溪溪水自东流,龙驹英主今何处!临流三叹心欲酸,斜阳寂寂照空山;三分鼎足浑如梦,踪迹空留在世间。————苏轼太宗自是人中龙,黑闼未当鬼蜮雄。谷城洺水龙自若,天遣此马收全功。欻然一举雷电起,智名勇力不入耳。身当矢石不忍嘶,我宁饮血不饮水。人间只作拳毛看,谁知忠义事所难。归来四海一家日,锦茵却覆黄金鞍。万金赖有不死药,御手摩挲箭痕落。西风顾影一长鸣,身在天闲意沙漠。驌驦在御臣的卢,郭家师子诚仆奴。画师画肉不画骨,权奇无乃天之徒。宝墨淋漓三十六,几代流传到华屋。真人固在马不亡,堪愧驽骀费粟。——《拳毛騧唐太宗所乘马御墨亲题其下》 宋释宝昙醉里挑灯看剑,梦回吹角连营。八百里分麾下炙,五十弦翻塞外声。沙场秋点兵。马作的卢飞快,弓如霹雳弦惊。了却君王天下事,赢得生前身后名。可怜白发生!————[南宋]辛弃疾《破阵子·为陈同甫赋壮词以寄之》(以下为网络收集到的词句,并非名家之作,可做参考)识人胜伯乐 乱世择天缘大汉嗟皇族 沛公认圣贤血抛狼虎阵 家泊野山川绝地一飞越 功成盖世篇并非伯乐能知马, 应是天从驭骏人。妨主不妨玄德主, 哭痕单哭凤雏痕。檀溪一纵惊飞快,龙岗三求野卧深。万物属归原有数, 唯期白首可同坟。